MEGOLDÓLAP


I. forduló

**A MOGYORÓS PELE NYOMÁBAN**

TERMÉSZETVÉDELMI VETÉLKEDŐ

# I. Feladat- Ábrák megfejtése

**Kedves Csapat!**



**Nagyon örülök, hogy belefogtatok a vetélkedőbe!**

Miután a feladatlapot figyelmesen áttanulmányoztátok, kezdődhet a megmérettetés! Járjatok utána a kérdéseknek, majd írjátok megoldásaitokat ebbe a dokumentumba (írhattok kézzel is, vagy akár számítógéppel is).

**Miután elkészültetek, jelen megoldólapot elektronikusan kitöltve, vagy kézzel írva, majd beszkennelve/ lefényképezve, küldjétek el a** [termeszetvedelem@mtvsz.hu](mailto:termeszetvedelem@mtvsz.hu) **e-mail címre elektronikus úton legkésőbb 2019. március 18-ig! A feladatlapot nem várom vissza, de ne felejtsétek el a megoldólaphoz csatolni a gólya vonulási útvonalát (V. Feladat)!**

**Figyelem!**

A megoldólap minden oldalán feltétlenül tüntessétek fel **a regisztráció során megadott csapatotok, valamint iskolátok nevét**, mert csak így tudunk titeket beazonosítani. (Ha a csapat nevén időközben módosítanátok, akkor kérünk titeket, tüntessétek föl a feladatlapokon a régi csapatneveteket is zárójelben az új mellett), valamint minden esetben szerepeljen a kísérő emailetekben is a csapatotok és iskolátok neve!

**A vetélkedőhöz sok szerencsét és jó szórakozást kívánok!**

Gondoljátok végig, hogy a feladatlapon említett tényezőkön kívül, milyen egyéb emberi tevékenységek járulnak hozzá az élőhelyek csökkenéséhez és írjátok le azokat! A megoldásokat írjátok az ábrák mellé.

|  |  |  |
| --- | --- | --- |
| mezőgazdaság |  | utak építése |
|  |  |  |
|  |  | |

Tipp: Ha az ábrák nem segítenek, olvassatok utána a témának! A „fajkihalás”, „fajpusztulás”, „biológiai sokféleség csökkenése” szavak segíthetnek!

# II. Feladat- Keresztrejtvény az ökoszisztéma szolgáltatásokról

Fejtsétek meg az alábbi keresztrejtvényt és ti is megtudjátok, mi mindenben segít minket a természet, vagyis milyen „ökoszisztéma szolgáltatásokat” biztosít!

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  |  |  |  |  |  |  |  | z |  |  |  | |  | |  |  | |  | |  | | | |
| 2. |  |  |  |  |  |  |  | | k | |  | | |
| 3. |  |  | p |  |  |  |  |  |  | | | | | | | | |  | |  | |
| 4. | | | | | | | |  |  |  | | | | | | | |
| 5. |  |  |  |  |  |  |  |  |  |  |  |  | | m | |  | | | | | | |  | |
| 6. |  |  | | | |  |  |  |  |  |  | | | | | | | | | | | | |  | |
| 7. |  | | |  |  | |  |  |  |  |  | | | | | | | | | | |  | |
| 8. |  | i |  |  | t |  |  | |  | |  |  | |  | |  | | ő | |
| 9. | | |  |  | h |  |  |  | s |  | | | | | | | | | | | | | | | |
| 10. |  |  |  |  |  |  |  |  |  |  | | |  | | = szóköz | | | | | | | | | | | |

1. Egyes növények szennyvizeinket gyökérrendszerükkel megtisztítva biztosítják
2. Beporozzák a növényeket
3. Ökoszisztéma szolgáltatás, amely nélkül éhen halnánk
4. Árnyat ad a nagy hőségben
5. Énekes madaraink ebben segítenek a kertészeknek és gazdálkodóknak
6. A kőzetek elaprózódásával jön létre, termőképességét a növények elhullott részeiből piciny állatok és parányi élőlények segítségével képződik, alapfeltétele az egészséges élelmiszereinknek
7. A hegyvidéken lassítja a csapadék lezúdulását (így véd minket az árvíztől)
8. A növények biztosítják számunkra fotoszintézisük során
9. Szépségével, a csenddel, a látvánnyal ebben segít minket a természet
10. Segít a gyógyulásban, egy népi mondás szerint „fűben, fában az”…

MEGOLDÁS (szürke mezők összeolvasása): \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tipp: a keresztrejtvény megoldása is a témába vág, a megoldás, az ökoszisztéma szolgáltatások záloga!

# III. Feladat- Logó tervezés

a) Járjatok utána, hogy hazánkban hány nemzeti park található, majd keressétek meg, melyik esik a lakhelyetekhez legközelebb és rajzoljátok le a logóját.

NEMZETI PARK NEVE:

LOGÓ:

b) Szerintetek menő, vagy másmilyent rajzoltatok volna? Most itt a lehetőség, tervezzetek ti is egy logót a nemzeti parknak és röviden, pár sorban indokoljátok meg, mi vezérelt az elkészítésben, azaz miért ilyennek rajzoltátok!

INDOKLÁS:

LOGÓ TERV:

Tipp: a nemzeti parkok nem véletlenszerűen rajzolták meg logóikat, azok valamely helyi sajátosságra, jellegzetességre, vagy kiemelkedő értékre utalnak! Ezt mindenképpen tartsátok ti is szem előtt a tervezésnél! (A nemzeti parkokról a honlapjukon találhattok információkat).

# IV. Feladat- A rejtély megoldása

A Hajdúságban egy bizonyos faj védelme érdekében a kukoricaföldek egy részét is Natura 2000 területnek jelölték, pedig a közelben ott van a Hortobágyi Nemzeti Park is, ahol gondolhatnánk, hogy ez a faj oltalomra lel. Fejtsétek meg a rejtélyt, vajon melyik faj megóvása érdekében jelölték ki a kukoricaföldeket Natura 2000 területnek és miért?

MEGOLDÁS:

Tipp: Itt is segítségetekre lehet a nemzeti park logója!

# V. Feladat- A gólya útvonaltervezése

Keressetek, vagy rajzoljatok egy térképet majd jelöljétek be benne egy fehér gólya vonulási útvonalát. Írjátok le, hogy a különböző életszakaszát melyik területen tölti. Jelöljétek be, hogy hol van különös veszélynek kitéve és azt is írjátok oda, hogy miért!

A rajzot lefotózva, vagy szkennelve csatoljátok a megoldólaphoz!

Tipp: évről-évre visszatérnek hazánkba ismerős, jeladóval felszerelt fehér gólyáink! Válasszatok egyet közülük és kövessétek az ő útvonalát. Ne felejtsétek a gólya nevét is feljegyezni!

# VI. Feladat – Pannonikumok után kutatva

Találjatok a Pannon biogeográfiai régióra jellemző pannonikum fajokat, soroljatok fel belőle ötöt és rajzoljátok le azt, amelyik a legjobban tetszik nektek!

1)

2)

3)

4)

5)

KEDVENC PANNONIKUMUNK NEVE:

RAJZ:

Tipp: Ne csak állatokban gondolkozzatok, hiszen pannonikum lehet egy növényfaj is! A pannonikum fajokat gyakran endemikus, azaz bennszülött fajoknak is nevezik.

# VII. Feladat – Az igazság nyomában

Az alábbiakban néhány fajt találtok, amelyekről különleges állításokat gyűjtöttünk össze és különböző okokból lettek Natura 2000-esek. Mit gondoltok igazak ezek az állítások? Járjatok utána és ha már izgalmas információk után kutattok, azt is derítsétek ki, hogy az egyes fajok miért kerültek védettség alá!

|  |  |  |  |
| --- | --- | --- | --- |
| **Faj neve** | **Állítás** | **Igaz v. hamis?** | **Védettség oka** |
| szarvasbogár | A szarvasbogár Európa egyik legnagyobb bogárfaja és szinte függőleges testtartással repül, így tudja egyensúlyban tartani testét a nagy ”szarvai” miatt. |  |  |
| skarlátbogár | A skarlátbogár igen jól tűri a hideget. A fából kibontott bogárnak néha egész felszínét jégkristályok borítják, de megesik, hogy odafagy a fatesthez. A telelésre készülő bogárban különleges, „fagyálló” fehérjék jelennek meg, melyek a sejtekben oda kapcsolódnak, ahol a sejteket roncsoló jégkristályok kialakulnának. |  |  |
| magyar nőszirom | Magyar nőszirommal szinte mindennap találkozunk, ugyanis egyik pénzérménkén megtalálható a képe. |  |  |
| díszes tarkalepke | A díszes tarkalepke különösen érzékeny környezete változására, mert életciklusához egyszerre van szüksége a fa-, cserje- és lágyszárú szint növényeire. |  |  |
| csonkafülű denevér | A csonkafülű denevér napjainkra a kipusztulás közvetlen veszélyébe került, pedig már 1901-től törvényes védelmet kapott. |  |  |
| nagy hőscincér | A nagy hőscincér, ha ingerlik, cincogásra emlékeztető hangot hallat, csápjait pedig arra is használja, hogyha hanyatt esik, segítségével ismét talpra álljon. |  |  |
| mogyorós pele | A mogyorós pele igen különleges módszerrel menekül. Veszély esetén képes elhagyni a farkát borító bőrt és szőrzetet, hogy egérutat, azaz peleutat nyerjen. Ez a trükk viszont csak egyszer vethető be, ugyanis a csupaszon maradt farkcsigolyákon nem regenerálódik újra a bőr. |  |  |

Tipp: GIYF!

# Bónusz feladat plusz pontért

Ebben a feladatban úgynevezett anagrammákat találtok, amely nem más, mint a szójátékok egyik fajtája, melyben értelmes szavak, vagy mondatok-esetünkben növény- és állatfajok betűinek sorrendje felcserélődött, méghozzá úgy, hogy az eredmény szintén értelmes szó vagy mondat lett. Segítségül egy példát írunk: árul lomb tini = Turbánliliom. Az alábbiakban tehát védett növény-és állatfajok rejlenek, próbáljátok meg kitalálni, mi bújik meg az anagramma alatt. Segítségül rövid információt találtok az egyes élőlényekről!

|  |  |  |
| --- | --- | --- |
| **Anagramma** | **Információ** | **Megoldás** |
| rágó hiv | Sokáig nem volt védett hazánkban, de hagymája mértéktelen begyűjtése miatt 2005 óta oltalom alatt áll. |  |
| fekhelye karát | Legnagyobb testű harkályfélénk. |  |
| alvilág egri stiglic | A jácintfélék családjába tartozó védett növény. |  |
| alfa alperes makk | Őshonos lepkefajunk. |  |
| egyetek faló | Fehér rokonával ellentétben, az ember jelenlétét nem kedveli, fontos számára a háborítatlanság és kifejezetten érzékeny a zavarásra. |  |
| kályha közé rakpart | Nászidőszakban a hím keveset dobol csőrével a fák törzsén, inkább jellegzetes nyávogó hangját hallatja ilyenkor, melyet akár több száz méterről is hallani lehet. |  |
| gyepes romoló | Ha nyáron nagy a hőség az állat „nyári álomba” is merülhet, ekkor előfordul, hogy az alvó állat csak minden 5-10 percben vesz lélegzetet. |  |

**A VETÉLKEDŐ ELSŐ FORDUÓJA VÉGETÉRT, KÖSZÖNÖM, HOGY VELEM TARTOTTATOK! NEMSOKÁRA ISMÉT TALÁLKOZUNK!**

